
honvédség erős kötelékei zárt sorokban átmentek az ellenséghez. A legszűkebb területre összezsú- 
folódott csapatok és 300.000-es magyar lakosság helyzete borzalmas. Nincs sértetlen épület. Az 
ellenség tevékenysége következtében iszonyatosak a veszteségek. Ehínség és járványveszély. A la- 
kosság hite és bizalma teljesen elveszett. 

A február 4-i jelentés szerint a roppant ellenséges anyagi fölény és a hazai (németországi) 
hadi események igen csüggesztően hatnak a csapatokra. A katonák egyedüli tápláléka napi egy 
szelet kenyér és lóhús. Fizikai gyengeség miatt minden mozgás terhes. Az emberek mindazonáltal 
a felmentés hathetes ígérgetései ellenére is szívósak, elkeseredetten harcolnak és engedelmeskednek. 
A kiütéses tífusz esetei a barlangok és kazamaták siralmas szorultságában szaporodnak anélkül, 
hogy hatásos intézkedéseket lehetne tenni. 

Pfeffer-Wildenbruch február 12-i utolsó rádiótávirata a Dél Hadseregcsoportnak: Az ellát- 
mányt feléltük, az utolsó töltény a csőben. A kapituláció vagy a védőrség harc nélküli lemészárlása 
között lehet választani. A sötétség beálltával kitörök. 

A rendelkezésre álló szovjet források a magyar önkénteseknek a Déli pályaudvar birtokáért 
a szovjet hadsereggel közösen vívott harcáról tájékoztatnak. 

A 10. szovjet gárda-lövészhadtest hadinaplójában 1945. február elején történik először említés 
a velük együtt harcoló magyar alakulatokról. A 37. lövészhadtest 320. lövészhadosztálya a mege- 
rősítésül adott magyar századokkal együtt birtokba vett négy háztömböt. A 108. gárda lövészha- 
dosztály pedig az alárendelt magyar századokkal együtt megsemmisítette a körülzárt ellenség el- 
lenállási fészkeit a 97-es objektumban és keresztezve a vasútvonalat harcban állnak a vasúti cso- 
mópontnál (Déli Pu.?).A 297. lövészhadosztály szintén magyar századokkal együtt harcolt a vasút- 
vonal mentén. A szovjet 83. tengerészgyalogos-dandár február 10-i harcintézkedése a döntő roham 
megindításáról s ezen belül a velük együtt harcoló magyar önkéntesekről is intézkedik. A parancs 
az egységek parancsnokainak: , az Önkéntes Magyar Hadsereg alárendelt alegységeivel bánjanak 
különös figyelemmel, frissítsék fel készleteiket, ne engedjék meg a durvaságot és az esetleges 
incidenseket. A fogságba esett tiszteket és katonákat — akik önkéntesen akarnak harcolni a német 
ellenség ellen — fegyverezzék föl és irányítsák a már működő magyar századba." 

A dandár 11-én jelentette, hogy a magyar önkéntesek mindkét századával együtt 13 órakor 
támadásba ment át. Sikeres előretörésük során foglyul ejtettek 80 magyar katonát, akik csatlakoztak 
az Önkéntes Magyar Hadsereg századaihoz. A sikeres harc magyar vesztesége 12 halott és 15 sebesült. 

A recenzens reméli, hogy az Erőd a Duna mentén című forráskiadvány dokumentumaiból 
válogatva sikerült meggyőznie a budapesti hadművelet, illetve annak ostroma iránt érdeklődő olvasót, 
hogy érdemes kézbe vennie és áttekinteni az eseményeket a maguk drámaiságában bemutató kötetet. 


Dombrády Lóránd 
Andor Mihály-Liskó Ilona 


ISKOLAVÁLASZTÁS ÉS MOBILITÁS 
Iskolakultúra, Budapest, 2000. 134 o. 


Ha van olyan területe az empirikus szociológiának, mely a társadalomtörténészt közvetlenül 
érdekelheti, akkor az iskolába járók szüleinek társadalmi összetétele, az egyes társadalmi (foglal- 
kozási, iskolázottsági, felekezeti, nemzetiségi, lakóhelyi) csoportokra jellemző , túliskolázás". 

Ha van olyan területe a kortárs vizsgálódásnak, mely történész figyelmére méltó, az a tár- 
sadalmi mobilitás kutatása, hiszen arról az alapvető folyamatról tájékoztat, hogy az előző nemzedék 
iskolázottsága és munkamegosztásban betöltött helye hogyan hatott ki a ma élő nemzedékekre (e 
hatás megnyilvánulása maga is szórt az időben, annak függvényében, hogy a ma élő nemzedék 
egyes csoportjai mikor foglalták el helyüket a társadalomban), valamint arról, hogy a ma élő 
nemzedék (akár évtizedekkel ezelőtt megszerzett) iskolai végzettsége, az évtizedek során kialakított 
társadalmi pozíciója hogyan befolyásolja a következő nemzedék indulási esélyeit. 

A fentiek értelmében a szociológus adatfelvétele — egyfajta forrásközlés, adatbázis-elemzése 
társadalomtörténeti elemzés a történész számára. 

A tény, hogy a magasabb társadalmi csoportokba vezető iskolákban a társadalmilag előnyö- 
sebb helyzetű szülők gyerekei felülreprezentáltak - nyilván mindenki előtt ismert. 

A történész számára négy alapvető kérdés merül fel: 

1. A , társadalmilag előnyös helyzetben"? lévő csoportok iskolahasználati előnye mekkora 

egzaktsággal mérhető, a régebbi adatok mennyire használhatók, hogyan változik ez az előny egyfelől 

a csoport társadalmi részarányának növekedésével (hiszen az előnyös helyzetűként megnevezhető 
aggregátumok azaz az , értelmiségiek", a , felsőfokú végzettségűek", a , városban lakók" össztár- 
sadalmi részaránya folyamatosan növekszik), másfelől az előnyösnek nyilvánított iskolatípus töme- 
gesedésével - hiszen a szocializmus évtizedeiben középfokon, a közelmúltban pedig felsőfokon ez 
is bekövetkezett. 

2. A , társadalmilag előnyös helyzet" nyilvánvalóan több komponensből áll össze. Jelenti ez 
a szülők foglalkozási hierarchiában elfoglalt helyét, a magasabb jövedelmet, jobb lakáskörülménye- 
ket, erősebb városiasságot, magasabb iskolai végzettséget, a többiségi nemzetiséghez tartozást, a 
tanulást pozitívan értékelő valláshoz tartozást, , többedik generációsságot" stb. stb. Az igazi kérdés 
az, melyik komponens hat leginkább, melyik előny az, amelyik jobban — a többinél nagyobb 
valószínűséggel — segíti az iskolai tanulmányokat, juttat magasabb iskolai végzettséghez? 

3. A kiemelt helyzetű csoportokra jellemző felülreprezentáció nemcsak mennyiségi, hanem 
minőségi is: azaz a felsőbb rétegekhez tartozók nemcsak magasabb életkorig járnak iskolába, nem- 
csak többen vannak az , elegánsabb" iskolatípusokban, s azon belüli altípusokban, de jobban is tanul- 
nak. Mindig kérdés azonban, hogy melyik felülreprezentáció mekkora? Azaz a tanultak, értelmiségiek, 
gazdagok, nagyvárosiak stb. , ráveszik" vagy , képessé teszik" gyerekeiket a jobb tanulásra, s utána 
ennek mintegy természetes folyománya, hogy a jótanulás alapján szelektáló iskolarendszer őket engedi 
a magasabb iskolafokozatokra, ill. jobb iskolatípusokba, vagy pedig a kétféle felülreprezentáció egymástól 
függetlenül is igaz: a tanultak, értelmiségiek, gazdagok, nagyvárosiak még rosszabb tanulmányi ered- 
mények esetén is nagyobb eséllyel mennek jobb iskolákba, mint a többiek. 

4. Vajh milyen mechanizmusokon át érvényesül ,,a társadalmilag előnyösebb csoportokhoz 
tartozók" előnye? Érdekelt az iskola abban, hogy a helyi elitekkel jóban legyen, s ezért felvegye a 
gyerekeit, vagy jobban szeretnek a pedagógusok a velük azonos értékrendű értelmiségi szülők 
gyerekeivel dolgozni? Vagy a másik oldalról kell megközelíteni a kérdést, azaz az iskola túl sokba 
kerül, vagy ellenséges légkörű intézmény, vagy éppen rövid távú hasznot nem kínáló intézmény az 
alacsonyabb csoportokhoz tartozók számára? 

A történész számára különösen fontos, hogy hogyan alakul mindez a történelmi időtengely 
mentén? Mennyiben más mindez a származás szerinti kvótákat tudatosan garantáló korszakban, 
az értelmiséggel kötött történelmi kompromisszum - azaz az értelmiségi gyerekek korlátozás nélküli 
felvételét lehetővé tevő évtizedekben, a piaciasodó szocializmusban, illetve a többpártrendszerű 
társadalom első évtizedének végefelé? 

Az első kérdésre rendkívül részletes választ kapunk. A szerzők 1930-ból is hoznak (Andorka 
Rudolf emlékezetes könyvén alapuló) adatot, hogy a társadalom 7,392-át kitevő szellemiek a gim- 
náziumi diáknépesség 46 999-át adták, s később is számos adat támasztja alá a szellemi dolgozók 
megmaradó felülreprezentációját. Minthogy mind a szülők iskolai végzettsége feljebb tolódott, mind 
a közép- és felsőoktatás tömegesedett, az elitfelülreprezentáció e számra kitűnően rímelő adata, 
hogy már a legkeresettebb felsőfokú intézményekben tanuló diákok szüleinek 4897-a egyetemet 
végzett. 

Ha nem az iskolák, hanem az iskolázottság által elérhető pozíció felől közelítünk, hasonló 
eredményeket kapunk a szerzőpáros könyvéből: 1949-ben a szellemi foglalkozásúak a foglalkozta- 
tottak 11,490-át tették ki. E csoport 31,692-a szellemi foglalkozású szülők gyermeke volt. A kilépési 
mobilitás felől vizsgálva: a szellemi foglalkozásúak gyerekeinek 1949-ben kétharmada űz maga is 
szellemi foglalkozást, a szakmunkás apákénak mindössze egyötöde, a mezőgazdasági apákénak 
mindössze 3,292-a. 1983-ban a férfi foglalkoztatottaknak hasonlóképpen kb. tizede vezető és értel- 
miségi: egyötödük vezető és értelmiségi szülők gyermeke (s további egyhetedük szellemieké). A 
kilépési mobilitás felől vizsgálva: a vezető és értelmiségi foglalkozásúak fiúgyerekeik 46,099-át, a 
szakmunkás apák 12,490-át, a mezőgazdasági apák 592-át tudták a társadalom felső tizedébe juttatni. 
A szerzőpáros egyik legkeményebb értékítélete szerint: , Ha a társadalom nem érte is el a háború előtti 
évekre jellemző zártságát, szemmel láthatóan afelé tart. A teljes populáció idősebb részében még hatnak 
az 1945-ös rendszerváltás következményei, és ez jelentős mértékben csökkenti az átlagokat. Ha azonban 
külön nézzük a fiatalabbakat, akkor egészen más adatokat kapunk. Például 1992-ben az összes értel- 
miségi férfi 23,290a származott vezető vagy értelmiségi apától, ám ha csak 29 éves vagy fiatalabb 
férfiakat nézzük, ott az arány 46,799, tehát már el is érte az 1930-as szintet (28. o.) 

Egyetlen adattípus — a népszámlálások eltartottsági statisztikája — hiányzik a szerzők 
művéből, ezt recenzensi feladatkörünket túllépve kíséreljük meg itt pótolni — ha nem is sziszte- 
matikusan, de jelzésszerűen: 

1960-ban a 14-17 éves korú népességből a mezőgazdasági fizikai dolgozó szülők gyerekeinek 
kevesebb, mint harmada járt iskolába, a nem mezőgazdasági fizikaiak gyerekeinek fele, a szellemi 
dolgozók gyerekeinek viszont négyötöde. A szakmunkásképző, illetve a középiskola választása is 
ugyanezen logika szerint oszlik meg: a mezőgazdasági fizikai foglalkozásúak 14-17 éves korú gye- 
rekeinek mindössze 9,490-a járt szakmunkásképzőbe. A szakmunkásképző ugyanis a nem-mezőgaz- 
dasági fizikaiak kedvelt iskolatípusa volt, minthogy megfelelő korú gyerekeiknek 21,192-a járt ide. 
Az értelmiség viszont már máshová küldi gyerekeit: mindössze 13,890-uk marad szakmunkáskép- 
zőben. Logikus ezek után, hogy az értelmiségiek gyerekeinek 5692-a járt középiskolába (ez az adat 
a nem mezőgazdasági fizikaiaknál 20,299, a mezőgazdaságiaknál mindössze 10,199). 

Felsőfokon a különbségek még nagyobbak, hiszen a mezőgazdasági fizikai szülők 18-24 éves 
korú gyerekeinek 1,499-a, a nem mezőgazdasági fizikaiaknak 1,990-a, a szellemieknek viszont 8,892-a 
volt egyetemi főiskolai-hallgató. 

Azaz a származás szerinti kategorizálás ellenére az ötvenes évek végén (!) a szellemiek a 
középiskolában — korcsoportos lakossági számarányukhoz képest 2,61-szeresen, a felsőoktatásban 
pedig 3,13-szorosan felülreprezentáltak — olyan adatok szerint, melyeké — legalábbis az adatfelvétel 
szakaszában — egyszerűen lehetetlen volt manipulálni. 

Az 1970-es és 1980-as népszámlálás is publikál adatokat az általános iskolába, a középisko- 
lába, a szakmunkásképzőbe s a felsőoktatásba járó eltartottak szüleinek társadalmi összetételéről, 
melyből rövid számolással megállapítható, hogy 1960-ban, 1970-ben és 1980-ban a legjobb középis- 
kolába lépési esélyekkel a tercier szektorban dolgozó szellemiek lánygyermekei rendelkeznek, a 
második-harmadik helyek eloszlásának változása viszont hosszabb elemzést érdemel. A felsőokta- 
tásba kerüléshez mindhárom időpontban a tercier szférában alkalmazott szellemi dolgozók gyer- 
mekeinek helyzete volt a legbiztatóbb, ezen belül 1960-ban a fiúk esélye a lányokénak másfélszerese, 
1970-ben 1,14-szerese, 1980-ban viszont már csak 1,02-szerese. 

A második kérdésünkre is differenciált választ kapunk a kötetből. Egyértelműen kiderül, 
hogy a szülők iskolai végzettsége minden egyéb — magas társadalmi státuszt jelző — tényezőnél 
fontosabb. Az azonos foglalkozási csoportba (pl. vezető vagy értelmiségi) tartozó személyek közül 
egyértelműen a magasabb iskolázottságúak gyerekei érik el a jobb iskolai eredményeket, sőt a 
különböző foglalkozási csoportokba tartozó, de azonos mértékben iskolázott csoportok között kisebb 
a különbség, mint a foglalkozási csoportokon belül, a különbözőképpen iskolázottak között. (A 
magasabb jövedelem, s a jobb lakáskörülmények is kevesebbet számítanak: a magasan iskolázottak 
— ha nem elég tehetősek — más fogyasztási javak feláldozása árán is gyermekük iskoláztatására, 
különóráira költenek, vagy a kisebb lakásban is úgy szervezik az életteret, hogy a gyerek jobb 
esélyekkel tanulhasson. Noha a kistelepülésen lakók rosszabb eséllyel küldik gyermekeiket gimná- 
ziumba, s különösen jó gimnáziumba, de míg az iskolázottsággal lineáris az összefüggés, addig a 
települési hátránnyal nem az: a legkisebb településeken lakó iskolázottak — minthogy úgy is 
utaztatni kell gyerekeiket — immár inkább választják a jó gimnáziumokat, mint a helyi választékkal 
megelégedő kisvárosi szülők.) 

Az iskolázottság több generáción át érezteti hatását, az azonos iskolázottsági csoportba tar- 
tozó szülők gyerekeinek továbbtanulási esélyei szisztematikusan összefüggenek nagyapjuk iskolai 
végzettségével. 

A harmadik kérdésre is alapos válaszokat kapunk: kiderül, hogy minél magasabb az apa és 
anya társadalmi státusza és iskolai végzettsége, annál jobbak a tanulmányi eredmények, s nemcsak 
az általános iskolában, ahová mindenki jár, hanem a középiskolában is, ahová pedig az alsóbb 
foglalkozási, iskolázottsági csoportokból csak a jobbak kerültek. Kitűnik, hogy a társadalmi egyen- 
lőtlenségek közül a jótanulást is a szülő iskolázottsága határozza meg leginkább. 1963-ban az 
értelmiségiek általános iskolás gyerekeinek közel harmada, a szakmunkásokénak tizede, a segéd- 
munkásokénak huszada volt kitűnő tanuló. A kitűnőséget a szülő iskolai végzettsége jobban befo- 
lyásolja, mint foglalkozási státusza, hiszen 1963-ban a vezető és értelmiségi apák gyerekeinek 
55,390-a kitűnő vagy jeles, az egyetemet végzetteknél ugyanez 6499. De a kilencvenes évekre is igaz, 
hogy az egyetemet végzettek gyerekeinek tanulmányi átlaga 4,57, a nyolc osztálynál kevesebbet 
végzettek gyermekei átlaga pedig 3,77 - s két szélsőség között is rendre összefügg az átlag az apa 
végzettségével. Az iskolai végzettségnek - a kilencvenes évekbeli adatok szerint is nagyobb a befo- 
lyása, mint a foglalkozásnak. Mindazonáltal az is kitűnik, hogy rosszabb tanulmányi eredmény, 
vagy másféle iskolai kudarc esetén más stratégiát követnek a tanult, mint a tanulatlan szülők. 
Minél iskolázottabb a szülő, annál kevésbé valószínű, hogy a rossz tanulmányi eredmény az iskola, 
illetve az iskolatípus elhagyásához vezet. (Ez egyben azt is jelzi, hogy nem bármely indikációjú 

felülreprezentáció vezet azonos viselkedéshez: Karády Viktor mutatja ki, hogy a századforduló és 
a két világháború közötti korszakban — a középfokon mennyiségileg is felülreprezentált — izraeliták 
tanulmányi eredménye jobb ugyan, mint keresztény középosztálybeli társaiké, de a nem kifejezetten 
jó tanuló zsidókat szüleik kiveszik a középiskolából, s ipari pályára küldik. Míg tehát — akkor is, 
később is, most is — az iskolázottsági/foglalkozási gyökerű tolóerők a mennyiségi és minőségi felül- 
reprezentáció egymással való kapcsolatát nem igazolják, addig a felekezeti gyökerű tolóerők igen.) 

A negyedik kérdéscsoportra a szerzők többféle módszer (esettanulmányok, interjúk, szaki- 
rodalomfeldolgozás és adatfelvételek) felhasználásával válaszolnak. A kötet beszámol azokról a 
konkrét mechanizmusokról, melyek a tanultabb emberek gyerekeinek iskolázási esélyeit növelik: 
konkrétan bizonyítható, hogy az ilyen szülők mennyivel másképpen tájékozottak az iskolák belső 
világáról, erősorrendjéről, mint a többiek, hogy mennyivel kevésbé sürgetik gyerekeiket, hogy hosszú 
távú tanulás helyett mielőbb szakmát válasszanak, hogy mennyivel inkább érzékelik — s gyereke- 
ikkel mennyivel inkább érzékeltetik —, hogy az iskolai tárgyak nem egyenlő súlyúak (pl. nyelvet 
tudni nem azért kell, mert fontos a jó osztályzat), hogy mennyivel inkább tisztában vannak a 
szimbolikus tudásjavak jelentőségével. A , miliő" a , beállítódás" a , kultúra hajszálcsövei" fogalmai 
mellé olyan világosan empirizálható adatok kerülhetnek, mint a különórák, a könyvek száma, a 
tanulási tér szervezése, a példaként szolgáló testvérek iskolai életútja: ezek nagyságrendje kivétel 
nélkül összefügg a szülők iskolázottságával, mégpedig úgy, hogy az iskolázott apák csoportján belül 
szisztematikusan esélyt javít, ha az anya is iskolázott, illetve, ha a nagyapa is az. (Sőt gyerekeik 
iskolai esélyeinek befolyásolásában az anya iskolázottsága fokozatosan fontosabbá válik, mint az 
apáé. Az anya — apáénál — erősebb hatása — tehetjük hozzá — nemcsak az iskoláztatásra, hanem 
például a gyerekek istentisztelet-látogatási gyakoriságára is kimutatható.) 

A kötet egyik legfontosabb erénye, hogy , étvágyat csinál": biztatást ad arra, hogy bármely 
társadalomtörténeti témában érdemes összeszedni az évtizedekkel ezelőtt készült adatfelvételek 
eredményeit, hiszen egyfelől történettudományunk hatvanas-hetvenes évekbeli állapotában egyál- 
talán nem bizonyos, hogy a kortárs történészek azok (az idős megkérdezettek révén a még korábbi 
időszakra vonatkozó) tanulságait ténylegesen feldolgozták vagy beépítették műveikbe, másfelől több 
hasonló, de több évtized elteltével megismételt felmérésből épp olyan — csak cizelláltabb — idősoros 
adatokhoz juthatunk, mint a népszámlálások összehasonlításakor. 

Társadalomtörténészeink körében közismert, hogy az 1869 és 1941 közötti népszámlálások 
és más országos és budapesti statisztikák milyen alapvető adatbankját nyújtják a régi magyar 
társadalom történeti elemzésének. Talán nem reménytelen, hogy az 1945 utáni korszakkal foglal- 
kozó nagyszámú történész is több figyelmet fog szentelni a statisztikai és szociológiai felméréseknek. 
E nagyobb figyelem például az Andor-Liskó könyv tanulságainak alapos végiggondolásában is meg- 
nyilvánulhat. 


Nagy Péter Tibor 


